google/wiki40b huggingface dataset:
Kulugo

Mga sanhi

Ang kulugo ay dahil sa birus. Ang isang tao ay maaaring magkaroon ng kulugo dahil sa pagkakahawak niya o pagkakadikit ng kaniyang balat sa bahagi ng katawang may kulugo ng taong may sakit na ganito. Maaari ring mahawa ang isang tao sa pamamagitan ng pakikipagtalik, partikular na ang kulugo sa ari,  sa isang taong may sakit na kulugo sa ari.

Mga sintomas

Ang mga sintomas ng pakakaroon ng kulugo ay nakabatay sa kinalalagyan ng kulugo. Paminsan-minsan, nakapagdurulot ito ng hapdi. Subalit malimit na nakagbibigay ito sa taong may kulugo ng pakiramdam na hindi maginhawa.

Diyagnosis

Ang pagkilala sa pagkakaroon ng kulugo ay ginagawa ng mga manggagamot sa pamamagitan ng pagtingin at pagsuri nito. Kung minsan, ngunit hindi madalas, ay nagpapagawa rin ang mga duktor ng mga pagsusulit na panglabortaryo (laboratory test), katulad ng skin culture at biyopsiya, na ang layunin ay upang matiyak ang diyagnosis na kulugo nga ang nasa balat ng pasyente.

Mga lunas

Kabilang sa mga lunas sa kulugo ang pagpapatingin sa manggagamot. Ang manggagamot ay maaaring magmungkahi na tunawin ng kulugo sa pamamagitan ng asidong salisiliko (salycilic acid), ng pagsasagawa ng kriyosiruhiya (cryosurgery, na paglalagay sa repridyereytor ng kulugo upang matanggal ang kulugo), ng paggamit ng laser ("paggamit ng matinding liwanag", laser treatment) upang alisin ang kulugo, ng elektrokauterya (electrocautery) na pagsunog at pagtanggal sa kulugo sa pamamagitan ng kuryente, at ng iba pang mga  pamamaraan ng paggamot o pagtanggal ng kulugo.

Mga paniniwala

Ang sumusunod na mga paniniwala ay hindi napatunayang may kaugnayan sa pagkakaroon ng kulugo: hindi totoo na magkakaroon ng kulugo ang isang tao kapag naihian ng palaka o kapag nakahawak ng palaka; at hindi lahat ng uri ng mga kulugo ay nakapagdurulot o may kinalaman sa pagkakaroon ng kanser (ang kulugo sa ari lamang ang napatunayang may kaugnayan sa pagkakaroon ng kanser ng tao).
Tingnan dikulugo sa burat
Convolvulaceae

Ang Convolvulaceae, na mas nakikilala bilang mag-anak na damong sukal na bumibigkis o luwalhati sa umaga, ay isang pangkat ng 60 mga henero at mahigit sa 1,650 mga espesye na ang karamihan ay mayerbang mga baging, subalit mayroon ding mga puno, mga palumpong at mga yerba.
Ruy López de Villalobos

Si Ruy López de Villalobos (isinilang 1500 - namatay 1544) ay isang eksplorador na nagbigay ng pangalang Las Islas Filipinas o "Filipinas" (Ang Kapuluan ng Pilipinas) para sa arkipelago ng sinaunang Pilipinas noong 1564.  Naglayag siya sa Pasipiko mula Mehiko (Bagong Espanya) para magtatag ng bagong kolonya para sa Espanya sa Silangang Indies, na malapit sa Linya ng Demarkasyon (o paghahati) ng Portugal noong 1543.
Kalayaan

Ang kalayaan, sa pilosopiya, ay binubuo ng kalayaan ng kalooban at ito ay salungat ng determinismo. Sa usaping politikal, ang kalayaan ay binubuo ng panlipunan at pampulitikal na kalayaan na tinatamasa ng lahat. Sa teolohiya, ang kalayaan ay kalayaan mula sa pagkalugmok sa kasalanan.
Ang modernong konsepto ng politikal na kalayaan ay nagmula sa konsepto ng mga Griyego ng kalayaan at pagkaalipin. Ang pagiging malaya, para sa mga Griyego, ay ang hindi pagkakaroon ng amo at ang kakayahang mabuhay nang hindi umaasa sa kahit na sinong amo (mabuhay nang kung paano mo gustong mabuhay). Iyan ang orihinal na konspeto ng kalayaan ng mga Griyego. Ito ay malapit na maiuugnay sa konsepto ng demokrasya.
Ito ay para lang sa malalayang lalaki. Tulad na lamang sa Athena, ang mga kababaihan ay hindi maaaring bumoto o mamuno ng opisina at sila rin ay dumedepende, sa legal at panlipunang usapin, sa kanilang mga lalaking kamag-anak.
Homo sapiens idaltu

Taksonomiya

Ang mga fossil na ito ay kakaiba sa kalaunang anyo ng H. sapiens gaya ng Cro-Magnon na natuklasan sa Europa at ibang mga bahagi ng mundo sa dahilang ang kanilang morpolohiya ay nag-aangkin ng maraming sinaunang katangian na hindi tipikal ng H. sapiens. Sa kabila ng mga katangiang sinauna, ang mga specimen na ito ay ikinatwirang kumakatawan sa mga tuwirang ninuno ng modernong Homo sapiens sapiens na ayon sa "kamakailang pinagmulang Aprikano ay umunlad pagkatapos ng panahong ito (Ang Khoisan na paghihiwalay na mitokondriyal ay pinetsahang hindi pagkatapos ng 110,000 BCE sa Silangang Aprika.
When I Was Your Man

Ang "When I Was Your Man" na kinanta ni Bruno Mars sa kanyang album na Unorthodox jukebox.
Mai Mizuhashi

Si Mai Mizuhashi ay isang mang-aawit mula sa bansang Hapon.
Cuando seas mía

Ang Cuando seas mía ay isang palabas sa telebisyon sa Pilipinas ng ABS-CBN.
Knowledge Economic City, Medina

Ang Knowledge Economic City ay isang lungsod sa Saudi Arabia.
Obserbatoryong Yerkes

Ang Obserbatoryong Yerkes (Ingles: Yerkes Observatory) ay isang obserbatoryong pang-astronomiya na pinangangasiwaan ng Unibersidad ng Chicago sa Williams Bay, Wisconsin sa Estados Unidos. Ang obserbatoryong ito, na tumatawag sa sarili nito bilang "ang lugar ng kapanganakan ng makabagong astropisika," ay itinatag noong 1897 ni George Ellery Hale at tinustusan ng salapi ni Charles T. Yerkes. Isa itong representasyon ng isang pagbabago sa pag-iisip hinggil sa mga obserbatoryo, magmula sa kanilang pagiging nagbabahay lamang ng mga teleskopyo at mga tagapagmasid papuntas sa modernong diwa ng kasangkapang pang-obserbasyon na sinamahan ng puwang na panglaboratoryo para sa pisika at kimika.
Nasa Obserbatoryo ang pinakamalaking teleskopyong humihiwid (teleskopyong repraktoryo) na matagumpay na ginamit para sa astronomiya at mayroong isang kalipunan ng mahigit sa 150,000 mga putol ng mga larawan (mga potograpikong "plato"). Noong 2012, ang direktor ng obserbatoryo ay si Dr. Doyle "Al" Harper.

Mga teleskopyo

Ang Obserbatoryong Yerkes ay pinakatanyag dahil sa teleskopyong repraktoryo nito na mayroong sukat na 102 mga sentimetro (40 mga pulgada) na binuo ng dalubhasang optisyanong si Alvan Clark. Ito ang pinakamalaking teleskopyong repraktoryo na ginamit para sa pananaliksik na pang-agham (isang mas malaking repraktor na pangdemonstrasyon o panghiwid na pampamalas, na tinawag na Ang Kahanga-hangang Teleskopyong Pang-eksibisyon sa Paris noong 1900, ay itinanghal sa Pandaigdigang Eksibisyon sa Paris noong 1900). Ang teleskopyong mas sukat na 40 mga pulgada ay itinanghal noong 1893 sa Eksposisyong Kolumbiyano ng Mundo sa Chicago, Estados Unidos bago italaga sa loob ng Obserbatoryong Yerkes.
Bilang dagdag sa repraktor ng Obserbatoryong Yerkes, ang obserbatoryong ito ay nagbabahay din ng mga teleskopyong replektoryo (teleskopyong nagpapaaninag o nagpapasalamin; nagbabalik ng liwanag) na mayroong mga sukat na 102 mga sentimetro (40 mga pulagada, na tinutukoy bilang "41 mga pulgada" upang maiwasan ang kalituhan) at 61 mga sentimetro (24 mga pulgada). Ginagamit ang ilang mas maliliit na mga teleskopyo para sa mga layunin ng pagpapaabot o pagbibigay ng edukasyon.
Barney Stinson

Papel sa How I Met Your Mother

Barney Stinson ay isa sa limang pangunahing mga character sa CBS serye na''How I Met Your Mother''. Iba sa kanyang pinakamatalik na kaibigan, Ted Mosby, na gustong magasawa na, si Stinson ay isang babaero, at may kalabisan ang mga estratehiya na dinisenyo upang makakilala ng mga babae, sumiping sa kanila, at iwanan ang mga ito, Siya ay bakla sa tunay na buhay, siya at ang kanyang partner ay nag-ampon ng kambal.
Paliparang pandaigdig

Ang isang paliparang pandaigdig ay isang uri ng paliparan na ginagamit ng mga eroplano para makabiyahe mula sa isang bansa patungo sa iba pang mga bansa. Karaniwan itong ginagamit sa pandaigdigang kalakalan.
Likaw

Ang likaw ay isang serye o magkakasunud-sunod na mga silo, pansilo, o palakaw. Isang kayarian ang nakalikaw na likaw kung saan sumisilo rin ang mismong likaw. Tinatawag din itong kidkid, bidbid, balibid, palupot, salapid, likid, o lingkis. Maaaring ihalintulad ang paglikaw sa pagkakaayos na parang magkakadaiti at magkakabit na mga singsing.
822 Lalage

Ang 822 Lalage ay isang planetang hindi pangunahin.
Paaralang pang-agham

Kasaysayan

Sa kasaysayan ng ika-20 siglo hanggang kasalukuyan, ang pinakaunang mataas na paaralang pang-agham na naitatag ay ang Mataas na Paaralan ng Agham ng Bronx, na naitatag noong 1938. Isa ito sa pinakakilalang mataas na paaralan, sa Estados Unidos at sa buong daigdig, at itinuturin itong isa sa pinakamagaling sa daigdig.
Sa Pilipinas, ang pinakaunang paaralang pang-agham na naitatag ay ang Mataas na Paaralang Pang-agham ng Maynila, na naitatag noong ika-1 ng Oktubre, 1963. Ang MPPMaynila ay hinubog na maging katulad ng Mataas na Paaralan ng Agham ng Bronx. Sa kasalukuyan, isa ito sa pinakamagagaling na paaralang pang-agham sa buong Pilipinas. Isang taon pagkatapos ng pagkatatag ng Mataas na Paaralang Pang-agham ng Maynila, ang Mataas na Paaralang Pang-agham ng Pilipinas ay naitindig. Ito ang natatanging mataas na paaralang pang-agham sa Pilipinas na tinutustusan ng Kagawaran ng Agham at Teknolohiya. Mabilisan naman itong sinundan ng pagkabuo ng iba pang mga mataas na paaralang pang-agham sa iba't ibang mga lungsod at lalawigan sa Pilipinas. Ang ilan sa mga naitatag sa bawat rehiyon ay pinili upang maging bahagi ng Mga Mataas na Paaralang Pang-agham ng mga Lalawigan. Sa kasalukuyan, ang karamihan ng mga nagtatapos sa mga paaralang pang-agham sa ay nakapapasok din sa mga tanyag na pamantasan sa Pilipinas o ibang bansa.
Kapuluang Peroe

Mga rehiyon at munisipalidad

Ang Kapuluan ng Peroe ay nahahati sa 34 na munisipalidad at mahigi kumulang na 120 na mga siyudad at mga bayan.
Nahahati ang Kapuluan ng Peroe sa anim na rehiyon: Norðoyar, Eysturoy, Streymoy, Vágar, Sandoy at Suðuroy.
Krisis

Ang krisis ay isang kaganapang karaniwang itinuturing na masama para sa mga rumaranas nito. Ito ay isang pangyayari sa isang lipunan kung saan ay taghirap.
Saint Mary's College of San Juan

Ang Saint Mary's College of San Juan ay isang kolehiyong paaralan na matatagpuan sa Lungsod ng San Juan, Kalakhang Maynila, Pilipinas.
Ito ay itinatag noong 1995 at kasalukuyang pinamumunuan ni Elizabeth C. Ong
Ang mga kursong inaalok nito ay Bachelor of Science in Nursing.
Dakilang Tapunan sa Pasipiko

Ang The Great Pacific Garbage Patch o Dakilang Tapunan sa Pasipiko/ Pacific Trash Vortex, ay isang giro/gyre ng basura sa dagat na matatgpuan sa Hilagang Pasipiko na sinasabing nasa pagitan ng 135° -155°W at 35° to 42°N. Ang Patch na ito ay gatambak ng basura tulad ng mga plastik, polusyong kemikal, tubig-canal at ibang debris na na-ipit sa mga agos ng Karagatang Pasipiko.
Rachelle Ann Go

Talambuhay

Ipinanganak noong Agosto 31, 1986 sa Maynila. Maraming patimpalak ang kanyang sinalihan at ang kanyang pinaka-unang palabas sa telebisyon ay sa Eat Bulaga! sa edad na labing-isa.
Si Go ay nagtapos sa Paaralan ng La Immaculada Concepcion sa Pasig. At nagtapos ng BS-Business Administration sa Kolehiyo ng San Beda. Nahirang din siyang bilang Binibing San Beda noong 2004. Napabilang siya sa isa sa mga bida sa Party Pilipinas noong 2010.
36 Atalante

Ang 36 Atalante ay isang planetang hindi pangunahin.
Aru Ai no Uta

Ang Aru Ai no Uta ay isang palabas sa telebisyon sa bansang Hapon.
Rigodon de Honor

Ang Rigodón de Honór ay isang sayawing Maria Clara. Isa itong eleganteng sayaw na dinala ng mga Pilipino mula sa ibang bansa (noong mangibang-bansa - partikular na sa Europa at muling nagbalik sa sariling lupain) noong kasagsagan ng panahon ng mga Kastila. Ito ay isang quadrille or sayaw na parisukat na binase sa mga sayaw sa ika-17 na siglo Pransiya. Dinala ito sa Pilipinas mula sa Espanya noong ika-`9 na siglo. Hango ito sa mga pormal na pagtitipon ng mga Pangulo ng Pilipinas, tulad ng pag-iinagura sa pagka-presidente. Kabilang sa mga nakikilahok dito ang mga Unang Ginang, mga diplomatiko, at iba pang mga opisyal ng estado. Sa mga bulwagan, karaniwan nitong sinusundan ang mga sayaw na Balse.
Windows 8

Ang Windows 8 ay isang operating system ng mga desktop at tablet na ginawa ng Microsoft noong 2012.
McKinney, Texas

Ang McKinney ay isang lungsod sa Texas, Estados Unidos.
All About You

Ang All About You ay isang palabas sa telebisyon sa Pilipinas ng GMA Network.

----
Pinakamaliit na karaniwang denominador

Ang pinakamaliit na karaniwang denominador(Least Common Denominator o LCD) ang pinakamaliit na buong bilang na mahahati ng parehong mga denominador na walang matitira(remainder) ng dalawang praksiyon. Halimbawa sa praksiyon na \left\{ \frac{5}{12}, \frac{11}{18} \right\}, ang LCD ay 36 dahil ang pinakamaliit na karaniwang multiple(LCM) ng 12 at 18 ay 36.
Telegramang Zimmermann

Ang Telegramang Zimmermann, na nakikilala rin bilang Sulat na Zimmermann o Liham na Zimmermann, ay isang telegrama mula sa Alemanya patungo sa Mexico noong Enero 16, 1917 na nag-aalok sa Mexico ng pagbabalik ng mga teritoryo bilang kapalit ng pagpapahayag ng digmaan laban sa Estados Unidos. Ito ang dahilan kung bakit lumahok ang Amerika sa Unang Digmaang Pandaigdig. Pinangalanan ito mula sa lalaking Aleman na nagpadala nito, na si Arthur Zimmermann. Si Zimmerman ay ang Sekretary ng Ugnayang Panlabas ng Alemanya. Ipinadala ito ni Zimmermann sa embahador ng Alemanya na nasa Estados Unidos, na si Johann von Bernstorff. Ipinadala naman ni Bernstorff ang telegrama sa embahador ng Alemanya na nasa Mexico, na si Heinrich von Eckardt.
Palihim na nakuha ng mga Britaniko ang telegram. Nagawa nilang basahin at unawain ang nakakodigong sulat. Hindi nila ibinunyag ang telegram hanggang Pebrero 24, 1917. Pagdaka ay ibinigay nila ito kay Pangulong Woodrow Wilson ng Estados Unidos (Nagkakaisang mga Estado) ng Amerika. Inilathala ni Pangulong Wilson ang telegrama upang maipakita sa mga tao ng Estados Unidos. Nagalit ang mga Amerikano dahil sa telegramang ito. Hiniling ni Wilson sa Konggreso (na gumagawa ng mga batas para sa Estados Unidos) na magpahayag ng digmaan (pahintulot na makidigma laban sa isang bansa). Tinanggap ng Konggreso ang kahilingang ito noong Abril 2, 1917). Opisyal na ipinahayag ng Estados Unidos ang pakikidigma laban sa Alemanya noong Abril 6, 1917. Hindi nais ng Amerika na sumali sa digmaan. Ang Telegramang Zimmermann ang dahilan kung bakit lumahok sa digmaan ang Nagkakaisang mga Estado ng Amerika.
Binalewala ng Mexico (na mas mahina kaysa sa Estados Unidos) ang panukala ng Alemanya. Opisyal na tinanggihan ng Mexico ang alok ng Alemanya pagkaraang sumali sa digmaan ang Estados Unidos.
Karnabal ng Santa Cruz de Tenerife

Ang Karnabal ng Santa Cruz de Tenerife, Karnabal ay ang pangalawang pinakamalaking sa mundo, kasunod ng Karnabal ng Rio de Janeiro (Brasil). Ginaganap ito taun-taon sa lungsod ng Santa Cruz de Tenerife (Kapuluang Canarias, Espanya).
Tampok sa karnabal na ito ang pagpili ng mga isasagalang reyna ng karnabal bilang bahagi ng parada na gaganapin sa kalye ng lungsod. Ang Karnabal sa Santa Cruz de Tenerife ay ipinahayag bilang isang Pandaigdig na Pestibal ng mga Turista (International Tourist Festival), at sa ngayon ang pook ay naghahangad na maging isang Pandaigdigang Pamanang Pook.
Patricio Antonio

Si Patricio Antonio ay isang politiko sa Pilipinas.
Stack (estruktura ng datos)

Sekwensiyal(Sequential)

Ang ganitong klase ng pag-implementa ng stack ay gumagamit ng isang dimensiyonal na array kung saan ang huling elemento sa array ang taas ng stack at dito rin nagdadagdag at nagtatanggal ng elemento gamit ang mga operasyon. Medyo limitado ang pag gamit ng ganitong implementasyon dahil nakapirme ang sukat(size) ng array at kailangan subaybayan ang laki ng array.
Ang sumusunod ang halimbawang implementasyon ng mga operasyon ng stack gamit ang array sa wikang pamprogramang C.
typedef struct {
    size_t size;
    int items[STACKSIZE];} STACK;
void push(STACK *ps, int x){
    if (ps->size == STACKSIZE) {
        fputs("Error: stack overflow\n", stderr);
        abort();
    } else
        ps->items[ps->size++] = x;}
int pop(STACK *ps){
    if (ps->size == 0){
        fputs("Error: stack underflow\n", stderr);
        abort();
    } else
        return ps->items[--ps->size];}

Pinagdugtong na listahan (linked list)

Ang ganitong klase ng pag-implementa ng stack ay gumagamit ng linked list kung saan gumagamit ng tinatawag na nodo (node) upang itago ang data at ang susunod na address ng node. Ang maganda dito ay maaari kang magdagdag ng magdagdag ng data hanggang sa kaya ng memory di tulad ng sa array sapagkat address ng susunod na node ang itinatago mo sa bawat node.
Ang sumusunod ang halimbawang implementasyon ng mga operasyon ng stack gamit ang linked list sa wikang pamprogramang C.
typedef struct stack {
    int data;
    struct stack *next;} STACK;
void push(STACK **head, int value){
    STACK *node = malloc(sizeof(STACK));  /* create a new node */

    if (node == NULL){
        fputs("Error: no space available for node\n", stderr);
        abort();
    } else {                                      /* initialize node */
        node->data = value;
        node->next = empty(*head) ? NULL : *head; /* insert new head if any */
        *head = node;
    }}
int pop(STACK **head){
    if (empty(*head)) {                          /* stack is empty */
       fputs("Error: stack underflow\n", stderr);
       abort();
    } else {                                     /* pop a node */
        STACK *top = *head;
        int value = top->data;
        *head = top->next;
        free(top);
        return value;
    }}
Walter Bauer

Si Walter Bauer (Agosto 8, 1877 – Nobyembre 17, 1960) ay isang Alemang teologo at skolar sa pagkakabuo ng sinaunang Kristiyanismo.

Buhay

Si Bauer ay ipinanganak sa Königsberg, East Prussia, at lumaki sa Marburg, kung saan ang kanyang ama ay isang propesor. Siya ay nag-aral ng teolohiya sa mga unibersidad ng Marburg, Strassburg, at Berlin. Si Bauer ay nagturo sa Breslau at Göttingen kung saan siya kalaunang namatay.

Mga katuruan

Sa kanyang akdang Rechtgläubigkeit und Ketzerei im ältesten Christentum (Tübingen 1934; ang isang ikalawang edisyon na inedit ni Georg Strecker, Tübingen 1964, ay isinalin bilang Orthodoxy and Heresy in Earliest Christianity o Ortodoksiya at Heresiya sa Sinaunang Kristiyanismo noong 1971), Binuo ni Bauer ang kanyang tesis na sa sinaunang Kristiyanismo, ang ortodoksiya at heresiya ay nakatayo sa kaugnayan sa bawat isa bilang pangunahin o ikalawa ngunit sa maraming mga rehiyon, ang heresiya ang orihinal na manipestasyon ng Kristiyanismo. Muling sinuri ni Bauer bilang historyan ang labis na nananaig na pananaw na sa yugto ng mga pinagmulan ng Kristiyano, ang doktrinang eklesiastikal ay kumakatawan na sa nangungunang sekta samantalang ang mga heresiya sa kabilang dako ay kahit papano itinuturing na isang paglihis mula sa totoo.(Bauer, "Introduction"). Sa pamamagitan ng kanyang mga pag-aaral ng mga rekord na historikal, nagbigay konklusyon si Bauer na ang nakilala bilang ortodoksiya ay isa lang sa napakaraming mga anyo ng Kristiyano sa mga simulang siglo nito. Ang anyo ng Kristiyanismo na sinanay sa Roma ang nagkaroon ng walang katulad na nananaig na impluwensiya sa pagkakabuo ng ortodoksiya at nagkamit ng maraming mga akay sa paglipas ng panahon. Ito ay malaking sanhi ng mga pinagkukunang makukuha ng mga Kristiyano sa Roma at sanhi ng konbersiyon sa Kristiyanismo ng Emperador na si Constantine I. Ang mga nagsasanay ng naging ortodoksiya ay nagsulat naman ng kasaysayan ng alitan sa Kristiyanismo na pinalabas na ang pananaw na ortodoksiya ang palaging mayoridad o karamihan. Ang mga kasulatan na sumusuporta sa ibang mga pananaw Kristiyano ay sistematikong winasak ng ortodoksiya. Ang mga konklusyon ni Bauer ay sumalungat sa halos 1600 taong kasulatan sa kasaysayan ng iglesia o simbahan at kaya ay nakatagpo ng skeptisismo sa mga akademikong Kristiyano gaya ni Walther Völker. Ang isolasyong kultural ng Alemanyang Nazi ay pumigil sa malawak pagkalat ng mga ideya ni Bauer hanggang pagkatapos ng Ikalawang Digmaang Pandaigdig. Sa international na larangan ng skolarsyip ng Bibliya, si Bauer ay patuloy na nakilala bilang tanging tagatipon ng monumental na Wörterbuch zu den Schriften des Neuen Testaments(sa Ingles ay A Greek-English Lexicon of the New Testament and Other Early Christian Literature o simpleng Bauer lexicon), na naging pamantayan. Ang Rechtgläubigkeit und Ketzerei ay naisalin sa Ingles noong 1970 at nailimbag noong 1971.
Lahi

Ang lahi, bilang isang likhang panlipunan, ay pangkat ng tao na nagtataglay ng magkatulad at natatanging pisikal na katangian. Unang ginamit ang lahi bilang pantawag sa mga taong nagsasalita ng iisang wika at upang itukoy ang bansang kanilang kinabibilangan.  Noong ika-17 siglo ay sinimulan gamitin ang lahi upang ipantawag sa pisikal (i.e phenotypical) na katangian ng tao. Simula noong ika-19 na siglo ay mas madalas gamitin ang salitang lahi upang ipangalan sa populasyon ng taong ipinangkat sa henetikal na katangiang itinakda ng phenotype. 
Nagbabago ang mga panlipunang paniniwala at pagpapangkat ng lahi sa pagtagal ng panahon, kabilang na ang taksonomiyang pambayan na naglalarawan sa mahahalagang uri ng indibiduwal batay sa mga katangian ipinakikita.  Tinuturing ng mga siyentipiko na nakalipas na ang esensyalismong biyolohikal at sa pangkalahatan ay hindi inirerekomenda ang mga paliwanag na panlahi para sa sama-samang pagtukoy ng kaibahan sa parehong pisikal at pang-asal (behavioral) na katangian. 
Kahit na mayroong malawak na kasunduang pang-agham na nagsasabing ang esensyalista at tipolohikal na paglalarawan ng lahi ay hindi tama, ang mga siyentipiko sa buong mundo ay nagpapatuloy na ilarawan ang lahi sa mas magkakaibang paraan, ang  ilan ay may implikasyong esensiyal. Habang ang ilang mananaliksik ay kung minsa’y ginagamit ang konsepto ng lahi upang magpangkat mula sa mga malabong pangkat ng mga katangian, ang iba sa komunidad ng agham ay iminumungkahing ang ideya ng lahi ay ginagamit sa isang payak o simpleng paraan, at sinasabing sa pangkalahatan ng mga tao, ang lahi ay walang kahalagahang taksonomikal sa pamamagitan ng pagsabing lahat ng nabubuhay na tao ay nabibilang sa parehong espesye, Homo sapiens, at sub-espesye, Homo sapiens sapiens.
939 Isberga

Ang 939 Isberga ay isang planetang hindi pangunahin.
Haining

Ang Lungsod ng Haining ay isang lungsod sa probinsiya ng Zhejiang sa bansang Tsina.
Cesar Cosme

Si Cesar Cosme ay isang artista sa Pilipinas.
Mickey Rourke

Si Mickey Rourke ay isang kilalang artista sa sining ng Pelikula at Telebisyon.
Batya

Ang batya, taong, o palanggana (Ingles: tub, basin) ay isang lalagyang bukas, bilog, at sapat ang ilalim na ginagamit sa paghuhugas, paglalaba, pagbubulto, o pag-iimbak ng mga bagay. Maaari rin itong gamitin bilang paliguan o lalagyan ng tubig na pampaligo.
Chris Tan

Si Chris Tan ay isang artista sa Pilipinas.
Fantastikids

Ang Fantastikids ay isang palabas sa telebisyon sa Pilipinas ng GMA Network.
San Wenceslao I, Duke ng Bohemya

Si Wenceslaus, Wenceslas, o Wenceslao (Tseko: Václav [ˈvaːtslaf]; Aleman: Wenzel), na may titulong Wenceslaus I, Duke ng Bohemya (ipinanganak noong ca. 907 - namatay noong Setyembre 28, 935 o 929) ay ang duke (kníže) ng Bohemya magmula 921 hanggang siya ay paslangin noong 935, na kagagawan ng kaniyang kapatid na lalaking si Boleslav. Kapwa sila mga anak ni Vratislav I, na duke (kniáz) ng Bohemya.
Bilang anak ni Vratislav I, Duke ng Bohemya, nagkaroon ng popular na pagdedebosyon kay Wenceslao pagkaraan ng kaniyang pagkamartir, at bunga rin ng reputayon niya bilang isang haring ubod ng bait. Ito ang sanhi ng pagdeklara sa kaniya bilang hari matapos siyang patayin, at ng kaniyang pagkaluklok sa kasantuhan at tinaguriang patron ng estadong Tseko.
Ginugunita siya ng Simbahang Romano Katoliko at ng Simbahang Ortodokso bilang San Wenceslao tuwing ika-28 ng Setyembre, at siya ang paksa ng himig pamaskong Good King Wenceslas ("Mabuting Haring Wenceslao" o "Mabait na Haring Wenceslao") na inaawit kapag piyesta ni San Esteban (nakikilala bilang Saint Stephen sa Ingles) tuwing ika-26 ng Disyembre.
Yume de Aimashou

Ang Yume de Aimashou ay isang palabas sa telebisyon sa bansang Hapon.
1507 Vaasa

Ang 1507 Vaasa ay isang planetang hindi pangunahin.
Sistemang pandinig

Ang sistemang pandinig (Ingles: auditory system) ay ang sistemang sensoryo para sa pandama ng tunog o pakikinig. Tinatawag din itong sistemang auditibo at sistemang auditoryo.
Carmen Amezcua

Si Carmen Amezcua ay isang artista sa Mehiko.